Rossiya prezidenti Vladimir Putinning sobiq ittifoq vaqtidagi tashrif qog‘ozi 650 ming rublga sotuvga qo‘yildi. Bu haqidagi e’lon “Yula” platformasida joylashtirilgan. Foto: youla.ru Oq rangdagi tashrif qog‘ozida Putinning 1990 yil may oyidan 1991 yil iyun oyigacha egallagan lavozimi – “Leningrad shahar xalq deputatlari kengashi raisining xalqaro aloqalar bo‘yicha maslahatchisi” yozilgan. Tashrif qog‘ozida, shuningdek, Rossiyaning bo‘lg‘usi prezidenti ishlagan tashkilotning telefon raqami, faksi va manzili ko‘rsatilgan.